**SAK GF 04/2023**

**Sentralstyrets beretning 2021-2023**

**Innledningsord – Generelt om perioden.**

Generalforsamlingen 2021 foregikk på teams og med dette ble det noen utskiftninger av styremedlemmer og også et lederbytte. Det nye sentralstyret har brukt litt tid på å bli kjent, både med hverandre og organisasjonen, og hvordan KUFO jobber sentralt. Vi har jobbet med store saker og høringer som kirkelig organisering og hvordan dette skal se ut i fremtiden og ny plan for kirkelig undervisning og læring. Dette er saker som har fulgt sentralstyret denne perioden og vi gleder oss til å følge prosessen videre. Sakte, men sikkert har landet åpnet opp igjen og som fagforening har vi også kunnet gjenoppta mange av de gode og viktige møtepunktene vi har, bygge videre på gode relasjoner og vise at KUFO har en stemme i det kirkepolitiske landskapet. Vi har også tatt med oss gode erfaringer på gjennomføring av møter digitalt, og dette har KUFO ønsket å legge til rette for ved styremøter digitalt og også muligheten for å delta digitalt på generalforsamlingen i år.

Vi har i denne perioden også feiret at KUFO er 50 år, det som i startet i 1972 het Kateketforeningen. Dette har blitt markert på trosopplæringskonferansen og også lokalt i bispedømmene med diverse innslag som kake, ballonger, popcorn og fest.

Nordisk konfirmantlederkonferanse som denne gangen skulle vært gjennomført i 2021, ble flyttet til høsten 2022. Norge var vertsland, og den ble gjennomført i Tromsø. Komiteen for dette har gjort en stor jobb og satt fokus på et viktig tema med mangfold. Tusen takk for den jobben dere har gjort!  
  
Denne perioden har også hatt med seg et annet viktig anliggende, nemlig arbeidet med å se på mulighetene for en eventuell sammenslåing av fagforeningene Presteforeningen og Diakonforbundet. Det har blitt satt ned en styringsgruppe som blant annet har laget et grunnlagsdokument som er ute på høring, og sentralstyret har jobbet med denne saken både internt og eksternt. KUFO er opptatt av de ulike stemmene våre medlemmer har, og har åpnet opp for innspill og dialog rundt dette. Vi er fortsatt i denne prosessen, ingenting er bestemt, og vi håper vi kan få en god samtale rundt dette i tiden fremover.

Dere kan lese videre om sentralstyrets arbeid i teksten under.

**Innledende del:**

**A. Sentralstyret og ansatte**

Sentralstyret har i perioden bestått av:

Leder

Lene Beate Østerås

Sentralstyret:

Ieva Fredriksen (nestleder)

Bjørn Losvik

Silje Johnsen

Sven-Ove Rostrup

Vara medlemmer

Ranya Staangstad Karlsen

Steffen Eikenæs

Lasse Rasmussen Moskvil

**Ansvarsfordeling**

Sentralstyret inkl. vararepresentantaer har fordelt oppfølging stiftslagene mellom seg og følger opp 2-3 stiftslag hver.

Sentralstyret har oppnevnt et Kommunikasjonsutvalg som har som oppgave å se på profilering av foreningen i sosiale media, hjemmeside og nyhetsbrev. Ranya Staangstad Karlsen leder utvalget.

**Forhandlingsutvalg:**

Harald Skarsaune og Sven-Ove Rostrup deltatt ved sentral mekling og konfliktberedskap ved streik.

* Hovedavtale forhandlinger 2022
* Hovedtariff forhandlinger 2022
* Sentrale Særavtale forhandlinger 2022

**Kompetanseutvalget**

Kompetanseutvalget har bestått av følgende personer oppnevn av sentralstyret: Nina Engen (Bærum), Kirsti Melangen (Stavanger), Vigmund Gundersen Djupang (Fredrikstad) og Generalsekretær. På grunn av pandemien har utvalget ikke hatt aktivitet i perioden. Utvalget reaktiveres våren 2023

**Ansatte:**

Generalsekretær Harald Skarsaune (100%)

Regnskapsmedarbeider Slavica Saveska-Kenjeresh (timebasert)

**Frikjøp leder Lene Beate Østerås 20%**

**Sentralstyret** har i perioden etter GF 2021 hatt:

2021 2 møter og 22 saker

2020 8 møter og behandlet 68 saker

2023 2 møter og behandlet 24 saker (pr 20.03.23)

I tillegg har det vært avholdt ulike arbeidsmøter/telefonmøter uten vedtak.

Sentralstyret har et AU bestående av leder, nestleder og generalsekretær. AU har forberedt sentralstyremøtene og saker til disse. AU planlegger styremøtene, setter opp saksliste og har på fullmakt fra sentralstyret behandlet en del saker. AU har representert foreningen i enkeltsaker og møter.

**Representasjon i råd og utvalg**

Fagråd for veiledning (under KA og Bispemøtet):

Monika Halsør

Styre og Representantskap K-Stud:

Generalsekretær fra 05.05.15

Programkomite for seneprogram Trosopplæringskonferansen

Leder Lene Beate Østerås

Kurskomite kurs for nytilsatte innen Kirkelig undervisning og diakoni (IKO og KA)

Generalsekretær

Nettverk for Nordisk Konfirmantleder konferanse:

Silje Johnsen og Gro Lillenes

Forvaltning av kompetansemidler til undervisningsstillinger:

Generalsekretær

OU-styret

KUFO representeres ved Generalsekretær i Diakonforbundet

OU- styrets Fagutvalg for kirkelig undervisning

Generalsekretær fra mars 23 har også Bente Engen Andersen representert KUFO i utvalget.

Leir webinarserie mars 23 Generalsekretær

OU konsultasjonen på KA området

Leder og generalsekretær

Arbeidsgruppe om medbestemmelse i gjennomføring av Ny kirkelig organisering

Generalsekretær

Kontaktforum kirkerådet, fagforbund og KA

Generalsekretær

Referansegruppe for programstyret Ny kirkelig organisering

Lene Beate Østerås

Styringsgruppe Mulig ny organisasjon

Lene Beate Østerås og Nina Engen

REU konferanse – komite og konferanse

Generalsekretær og Leder

Informasjon og undervisning på Erfaringsbasert master og UKT, MF

Leder og generalsekretær

Partssammensatte utvalg knyttet til arbeid med de ulike tariffavtalene og kartlegging i forbindelse med disse. Lønnsgruppe 4B, Tilleggslønn, nytt lønnssystem, leiravtale mm.

Generalsekretær

**Kurs og arrangementer vi har arrangert og/ eller medvirket på**

Stiftslagene holder egne fagdager og holder årsmøter. Kufo har besøkt og fulgt opp de fleste stiftslag i løpet av perioden. Sentralstyret har hatt fokus på at stiftslagsledere skal få hjelp og støtte, slik at de kan arbeide til beste for medlemmer og tillitsvalgte i bispedømmet.

På vegne av sentralstyret har generalsekretær har deltatt på fagdag og kurs i Møre og Agder og Telemark stiftslag

**Himmelsk mangfold**

KUFO arrangerte i september 2022 Nordisk konfirmantleder konferanse i Tromsø med 170 deltakere fra de ulike landene, hvorav 100 deltakere var fra Norge.

**KUFO kurs 23**

Bjørgvin stiftslag arrangerer dette og har laget en egen komite som har satt sammen program, avtale med bidragsytere og forberedt teknisk gjennomføring av kurset.

**Tillitsvalgtopplæring**

- sentralt kurs sammen med forbundene i Unio.

- Regionale kurs i flere stiftslag

- Digitale kortkurs for tillitsvalgte i KUFO

**Kontakt og samarbeid med andre**

Andre fagforeninger

Kirkelig Arbeidsgiverorganisasjon for kirkelige virksomheter

Kirkerådet

Bispemøtet

Biskoper og Bispedømmekontor

Kirkerådets rekrutteringsprosjekt

Stortingsrepresentanter og departementer

Undervisningsinstitusjonene

Bibelselskapet

Kirkens Nødhjelp

Nidaros pilegrimsgård

IKO

KIFO

KNIF

Samarbeidsrådet for menighet og misjon (SMM)

Areopagos

Sjømannskirken

Døvekirken

Kirkevergelaget

K-Stud

Voksenopplæringsforbundet VOFO

Nordisk konfirmantleder nettverk

Eaee European Protestant and Anglican Network for life-long Learning)

**Vi har avgitt følgende høringsuttalelser:**

* Ny kirkelig organisering
* Rapport fra Trosopplæringsutvalget
* Høring på ny plan for kirkelig undervisning og læring
* Høring om endring av regler for saksbehandling i liturgiske saker
* Høringssvar om adgangen til å vektlegge samlivsform ved tilsetting i Den norske kirke

Rammeprogram for KUFO 2021-2023

**Hovedmål for perioden:**

**«KUFO vil være en fagforening, som arbeider for gode lønns- og arbeidsvilkår. Vi vil videreutvikle KUFO som organisasjon og gjøre undervisningsansatte i kirken mer synlig»**

Rammeprogrammet deles i disse hovedtemaene:

* Utvikling av organisasjonen
* Lønn og arbeidsforhold
* Undervisningsansattes plass i kirken
* Utdanning
* Rekruttering til kirkelig tjeneste

**1.Utvikling av organisasjonen:**

KUFO vil:

- Fortsette å utvikle gjensidig informasjon mellom administrasjon/sentralstyret, stiftslag og medlemmer.

- Gjøre stiftslagene til sterkere enheter i organisasjonen ved oppfølging digitalt og/eller fysisk  
- Verve nye medlemmer, og styrke alle medlemmers kompetanse om KUFO

- Tilby kurs og oppfølging av tillitsvalgte.

- Være mer synlig på nett og på SoMe

- Jobbe for å bli en grønnere organisasjon

**2. Lønn og arbeidsforhold**

KUFO vil:

- Tilby kurs og oppfølging av tillitsvalgte.

-Arbeide for at medlemmene skal ha en konkurransedyktig lønn.

-Arbeide for gode avtaler for medbestemmelse og medvirkning innen kirkelige virksomheter.

- Arbeide for grønne tariffavtaler, hvor arbeidsgiver og arbeidstaker aktivt samarbeider for at kirken sentralt og lokalt skal ta miljøansvaret på alvor

**3. Undervisningsansattes plass i kirken**

KUFO vil:

* Være aktiv i arbeidet frem mot ny kirkelig organisering
* Arbeide for å styrke yrkesidentiteten hos medlemmene
* Kjempe mot alle former for diskriminering

**4. Utdanning**

KUFO vil:

**-**Arbeide for at det etableres gode ordninger for studieløp og godkjenning til kateket og menighetspedagog.

* Arbeide for fleksible studietilbud som gjør det mulig å kombinere arbeid og studier over hele landet.
* Arrangere og utfordre andre til å arrangere kurs og fagdager lokalt, nasjonalt og internasjonalt.

**5. Rekruttering til kirkelig tjeneste**

KUFO vil:

* Være synlig tilstede på aktuelle yrkesmesser hvor ungdom møtes
* Synliggjøre kirken som et attraktivt arbeidssted

**Styrets beretning om oppfølging av Rammeprogrammet.**

Sentralstyret har benyttet rammeprogrammet som et arbeidsverktøy i sitt arbeid og programmet er gjennomgått og lagt til grunn for arbeidet i styret i perioden.

**1. Organisasjonsutvikling**

Sentralstyret har denne perioden hatt et kommunikasjonsutvalg som har sett på hva som er hensiktsmessig for å øke vår synlighet på nett og i sosiale medier. Vi har valgt å satse mer på flere innlegg på vår facebook-side, som også er lenken til hjemmesiden, slik at vi kan vise hva som skjer i KUFO utover våre medlemmer. Vi har også sendt ut et nyhetsbrev hver måned som går ut til medlemmer og andre interesserte.

Gjennom nyhetsbrevene har vi økt medlemmers kompetanse i våre tariffavtaler ved å fokusere på ett punkt i avtaleverket hver gang. Vi har også gjennomført 2 tillitsvalgt-kurs digitalt, som også ble tatt opp slik at man kunne se det ved en senere anledning.   
Sentralstyret har som oppgave å følge opp hver sine stiftslag slik at alle skal få oppfølging og ha en kontaktperson inn i styret. Dette tror vi er med på å styrke stiftslagene.

Vi har hatt stand på trosopplæringskonferansen, og noen stiftslag har jobbet godt med rekruttering av nye medlemmer til KUFO. Takk for deres innsats!

Sentralstyret har i denne perioden vedtatt å ha minst 50 % av våre møter digitalt.

**2. Lønns- og arbeidsvilkår**

KUFO har partsrett på to tariffområder Hovedorganisasjonene KA og Virke. Dette betyr at virksomheter som er medlemmer i disse, kan forhandle sentralt og lokalt. KUFO har tillitsvalgte og rettigheter i henhold til de tariffavtaler som er inngått.

KUFO sentralt deltar i forhandlinger om Hovedavtale, Hovedtariffavtale og Sentrale særavtaler. I tillegg kan våre tillitsvalgte lokalt forhandle om lokale særavtaler.

I perioden siden siste Generalforsamling har vi deltatt i disse forhandlingene:

* Hovedavtale desember 2021.
* Mellomoppgjøret for Hovedtariffavtalen 2021 (inkl. mekling og streik).
* Hovedoppgjør Hovedtariffavtalen oktober 2022
* Sentrale særavtaler desember 2022

Vi opplever at vi har en organisasjon som er i stand til å ivareta medlemmene og deres rettigheter. For at vi skal kunne gi lik hjelp over hele landet, ser vi at vi fortsatt kan bli bedre i forhold til tillitsvalgtapparatet. KUFO har etablert et godt forhandlingsfellesskap med UNIO forbundene og har felles prioriteringer og forhandler sammen med disse.

I mellomoppgjøret i 2021 ble det lagt til satser for den nye lønnsgruppe 4B. Etter at rettingslinjer for bruken av denne ble klare i løpet av 2022, har flere av våre medlemmer kunnet forhandle seg fra til ny lønnsgruppe.

I hovedtariffoppgjøret i 2022 ble det avtalt lokale forhandlinger med en ramme på 1% som skulle forhandles og utbetales innen utgangen av året. Våre tillitsvalgte deltok lokalt i disse forhandlingene og for en del av våre medlemmer medførte dette ytterligere lønnstillegg.

For at våre tillitsvalgte skal ha den nødvendige kompetanse og erfaring arrangerer vi hvert år kurs for tillitsvalgte. Her gis det opplæring i tariffavtalene, rollen som tillitsvalgt og vi gir praktisk erfaring ved rollespill i forhandlingssituasjoner.

Det ble gjennomført lokale lønnsforhandlinger i 2022 og vi har hatt digitalt kurs for tillitsvalgte i forkant av forhandlingene.

Mellom forhandlingene sentralt arbeider forbundene sammen med arbeidsgiver i partssammensatte utvalg hvor en innhenter statistisk og ser på ulike utfordringer hos ulike ansatte grupper. Disse utvalgene tar ingen beslutninger, men legger fram sine funn som er med som grunnlag for forhandlingene om bl.a. Hovedtariffavtalen. Partssammensatte grupper har behandlet temaer som: Tilleggslønn, lønnsgruppe 4B, felles lønnssystem med flere.

**3. Undervisningsansatte plass i kirken**

Sentralstyret har hatt fokus på ny kirkelig organisering gjennom hele denne perioden. Vi har svart på høringer, levert artikkel i lutherske tidende, vært inne i komite på kirkemøtet og deltatt i ulike fora der KUFO sin stemme blir hørt. Vi opplever at dette er et viktig arbeid for KUFO og at det også er naturlig å opprettholde dette arbeidet i tiden fremover også.

KUFO har vært til stede på kirkemøtene. Ved tilstedeværelse på Kirkemøtene har vi synliggjort Kirkelig undervisningsforbund og undervisningstjenestens plass. Vi har også brukt tiden på å vedlikeholde relasjoner, bygd nye relasjoner og kunne gi uttrykk for våre meninger i ulike saker.

KUFO har ved generalsekretær og leder hatt møte med bispemøtet og senere med kirkerådsleder og kirkerådsdirektør om yrkesidentitet for våre medlemmer, med spesielt fokus på menighetspedagoger og kateketer. Vi ser at det er noe usikkerhet rundt vigsling, biskopens tilsyn og forholdet mellom menighetspedagog og kateket. Dette ønsker KUFO å rydde opp i slik at det er mer forutsigbart over hele landet.

Vi har levert et høringssvar om adgangen til å vektlegge samlivsform ved tilsetting i Den norske kirke, der KUFO slutter seg til forslaget om at Kirkemøtet skal treffe et generelt vedtak som slår fast at tilsettingsorganer i Den norske kirke ikke skal forskjellsbehandle søkere på grunn av likekjønnet samlivsform.

Januar 2022 satte KUFO ned et livsløpsutvalg som fikk som mandat å se på hvordan undervisningsansatte kan stå lenger i jobb. Dette arbeidet har Anny Holien ledet og har utviklet seg til et spennende forskningsprosjekt der vi har fått økonomisk støtte fra KA. Det er også knyttet til en mentor i dette arbeidet og skal legges fram i starten av juni.Starten på dette var en samtale som pågikk på vår egen facebook-gruppe, og sentralstyret ønsket å følge opp dette.

**4. Utdanning**

KUFO har i denne perioden møtt studenter på MF i forbindelse med erfaringsbasert master i kirkelig undervisning og UKT-studenter. Det viser seg at mange av våre medlemmer ønsker å ta en videre/etterutdanning som gjør dem kvalifiserte til menighetspedagoger eller kateketer. Dette er noe vi oppfordrer til og ønsker at arbeidsgivere også skal legge til rette for.

Vi har vært en del av programkomiteen som arrangerte trosopplæringskonferansen 2022. Dette var et spennende arbeid og et viktig møtepunkt for KUFO, og det var fint å være med og planlegge en så stor konferanse. I tillegg hadde vi egen seminarlinje på UKT-konferansen i dagene etter trosopplæringskonferansen i samarbeid med KA.

**5. Rekruttering til kirkelig tjeneste**

Vi har hatt med en representant for KUFO på Ungdommens Kirkemøte og hatt en egen stand der. Dette er et viktig møtepunkt for engasjerte unge i kirken, og det er fint at KUFO er til stede.

Vi jobber stadig med å løfte frem undervisningstjenesten i Den norske kirke og også å løfte fram at kirken er et attraktivt sted å jobbe. Dette er også stiftslagene våre gode på der ute i feltet i alle møtene med barn og unge.

**Til slutt** ønsker vi i sentralstyret å takke alle våre medlemmer som har stilt opp slik at samlinger, kurs og møter rundt om i landet har latt seg gjennomføre. Slik har dere alle bidratt til at vi som forening kan være aktuelle og synlige og være en viktig bidragsyter for kirkelig undervisning. En særlig takk til de som har tatt på seg tillitsverv.

Vi i sentralstyret takker for den tillit vi har opplevd i denne toårsperioden og ønsker det nye sentralstyret lykke til med sitt arbeid!

For sentralstyret

Lene Beate Østerås

Leder i KUFO